text: Mindre gods på vejene - mere på banerne
  23 maj 2012 kl. 12.29
  Jernbanerne skal tage en større del af væksten i godsmængderne for at bekæmpe trængslen på motorvejene.
  Politikerne er meget fokuserede på udfordringen, og i dag holdt et helt nyt udvalg sit første møde.
  Udvalget sorterer under Transportministeriet og skal netop arbejde for mere gods på skinnerne. 
  Det seneste års tid er der i forvejen gennemført en række store investeringer i blandt andet kombiterminalen ved Padborg, hvor gods kan læsses om fra tog til lastbiler og omvendt. 
  Og nu arbejder lokale kræfter på at udvide terminalen ved Padborg. Men politikerne er endnu ikke klar til at støtte projektet.
  